ai4bharat/Pralekha huggingface dataset:
தேர்தல் ஆணையம்
சட்டப்பேரவை தேர்தல் நடைபெறும் 5 மாநிலங்களில் இதுவரை மொத்தம் ரூ.331 கோடி பறிமுதல் : கண்காணிப்பை தீவிரப்படுத்த தேர்தல் ஆணையம் உத்தரவு
சட்டப்பேரவை தேர்தல் நடைபெறும் 5 மாநிலங்களில், பண பலம், அச்சுறுத்தலை கட்டுப்படுத்த தீவிர நடவடிக்கை எடுக்கும்படி தேர்தல் ஆணையம் உத்தரவிட்டுள்ளது.
சட்டப்பேரவை தேர்தல் நடைபெறவுள்ள அசாம், மேற்கு வங்கம், தமிழ்நாடு, கேரளா மற்றும் புதுச்சேரியில் மேற்கொண்ட தேர்தல் செலவின கண்காணிப்பு நடவடிக்கையில் கடந்த 16ம் தேதி வரை, ரூ.331 கோடி மதிப்பில் ரொக்க பணம், மது, இலவச பொருட்கள், தங்கம், வெள்ளிப் பொருட்கள் ஆகியவை பறிமுதல் செய்யப்பட்டுள்ளன.
இந்த மாநிலங்களில் கடந்த 2016ம் ஆண்டு சட்டப்பேரவை தேர்தல் நடந்தபோது, பறிமுதல் செய்யப்பட்ட ரொக்க பணம் மற்றும் பொருட்களின் மொத்தம் மதிப்பு ரூ.225.77 கோடி.
தமிழகத்தில் மட்டும் கடந்த 16ம் தேதி வரை, ரூ.50.86 கோடி ரொக்கப் பணம், ரூ.1.32 கோடி மதிப்பிலான மது, ரூ.35 லட்சம் மதிப்பிலான போதைப் பொருள், ரூ.14.06 கோடி மதிப்பிலான இலவச பொருட்கள், ரூ.61.04 கோடி மதிப்பிலான தங்கம், வெள்ளிப் பொருட்கள் என மொத்தம் ரூ.127.64 கோடி மதிப்பிலான பொருட்கள் பறிமுதல் செய்யப்பட்டுள்ளன.
சட்டப்பேரவை தேர்தல் நடைபெறும் மாநிலங்களில் கருப்பு பணம் செலவிடப்படுவதை தீவிரமாக கண்காணிக்க தேர்தல் செலவின கண்காணிப்பாளர்கள் 295 பேரை தேர்தல் ஆணையம் நியமித்துள்ளது. தமிழகம் மற்றும் புதுச்சேரியில் தேர்தல் செலவினங்களை கண்காணிக்கும் சிறப்பு அதிகாரிகளாக முன்னாள் வருமானவரித்துறை உயர் அதிகாரிகள் திருமிகு மது மகாஜன், பி.ஆர்.பாலகிருஷ்ணன் ஆகியோரையும், மேற்குவங்கத்தில் கண்காணிக்க திரு பி. முரளி குமாரையும், அசாம் மாநிலத்துக்கு திருமிகு நீனா நிகாம், கேரளாவுக்கு திரு புஷ்பிந்தர் சிங் புனிகா என்பவரையும் தேர்தல் ஆணையம் நியமித்துள்ளது.
வருமான வரித்துறையில் திறம்பட பணியாற்றிய இவர்கள், தீவிர கண்காணிப்பு பணியில் ஈடுபடுவர். கருப்பு பணம் அதிகளவில் செலவிடப்படும் தொகுதிகளாக மொத்தம் 259 சட்டப்பேரவை தொகுதிகள் அடையாளம் காணப்பட்டுள்ளன.
இங்கு தீவிர கண்காணிப்பு நடவடிக்கைகள் மேற்கொள்ளப்படவுள்ளன.
தேர்தல் செலவினங்களை கண்காணிப்பது தொடர்பாக, அமலாக்க அமைப்புகளின் உயர் அதிகாரிகளுடன் பல கூட்டங்களை தேர்தல் ஆணையம் கூட்டியுள்ளது.
இது தொடர்பாக வருவாய் செயலாளர், நேரடி வரி மற்றும் மறைமுக வரி வாரிய தலைவர்கள், நிதி புலனாய்வு பிரிவு இயக்குனர் ஆகியோருடன் தேர்தல் ஆணையம் கடந்த 2 ஆம் தேதி ஆலோசனை நடத்தியது.
-----
(Visitor Counter : 174
ரசாயனம் மற்றும் உரங்கள் அமைச்சகம்
இந்திய வேளாண் துறையின் வளர்ச்சிக்காக விவசாய தொழில்நுட்பம் மற்றும் புதுமைகளைப் பற்றிய நிகழ்ச்சிகளை ஒளிபரப்பு செய்வதற்காக இஃப்கோ மற்றும் பிரசார் பாரதி ஒப்பந்தத்தில் கையெழுத்திட்டுள்ளன
புதிய வேளாண் தொழில்நுட்பங்கள் மற்றும் புதுமைகளை ஊக்குவிக்கவும், அவற்றைப் பற்றிய நிகழ்ச்சிகளை ஒளிபரப்பவும், இஃப்கோ மற்றும் பிரசார் பாரதி ஒப்பந்தம் ஒன்றில் திங்கட்கிழமை கையெழுத்திட்டுள்ளன.
உலகின் மிகப்பெரிய உர கூட்டுறவு அமைப்பான இஃப்கோ என்னும் இந்திய விவசாயிகள் உரை கூட்டுறவு நிறுவனம், புதுதில்லியில் உள்ள பிருத்திவி பவனில் ஏற்பாடு செய்யப்பட்ட நிகழ்ச்சியில் பிரசார் பாரதி உடனான இந்த ஒப்பந்தத்தில் கையெழுத்திட்டது.
ஒப்பந்தத்தின் படி, வேளாண்துறையில் பயன்படுத்தப்பட்டு வரும் பல்வேறு புதிய தொழில்நுட்பங்களை பற்றிய நிகழ்ச்சிகள், விவசாயிகளின் நலனுக்காக எளிய மொழி நடையில் 30 நிமிட தொடராக தூர்தர்ஷன் கிசான் தொலைக்காட்சி அலைவரிசையில் ஒளிபரப்பாகும்.
இந்திய விவசாயிகள் உரை கூட்டுறவு நிறுவன நிர்வாக இயக்குநர் டாக்டர் யு எஸ் அஸ்வதி, இந்திய அரசின் முதன்மை அறிவியல் ஆலோசகர் திரு கே விஜய் ராகவன், பிரசார் பாரதியின் முதன்மை செயல் அலுவலர் திரு சசி சேகர் வேம்பட்டி மற்றும் தூர்தர்ஷனின் தலைமை இயக்குநர் மயங்க் அகர்வால் ஆகியோர் இந்த ஒப்பந்தம் குறித்து மகிழ்ச்சி தெரிவித்தனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662065
-----
(Visitor Counter : 183
நிதி அமைச்சகம்
குஜராத்தில் ஜி 20 நிதி அமைச்சர்கள் மற்றும் மத்திய வங்கி ஆளுநர்கள் கூட்டத்துக்கு இடையே இந்தியா மற்றும் இந்தோனேஷியா நாடுகள், "இந்திய- இந்தோனேசிய பொருளாதார மற்றும் நிதி பேச்சுவார்த்தை" தொடங்கப்படுவதாக அறிவித்துள்ளன
மத்திய நிதி அமைச்சர் திருமதி நிர்மலா சீதாராமன் மற்றும் இந்தோனேஷிய நிதி அமைச்சர் ஸ்ரீமுல்யானி இந்திராவதி ஆகியோர், "இந்தியா - இந்தோனேசியா பொருளாதார மற்றும் நிதி பேச்சுவார்த்தை" தொடங்கப்படுவதாக இன்று  அறிவித்தனர். ஜி 20 நிதி அமைச்சர்கள் மற்றும் மத்திய வங்கி ஆளுநர்கள்  கூட்டத்துக்கு இடையே வெளியிடப்பட்ட இந்த அறிவிப்பு, இரு நாடுகளுக்கு இடையேயான ஒத்துழைப்பை வலுப்படுத்தவும், உலகளாவிய பிரச்சனைகளில் கூட்டு செயல்பாட்டை அதிகரிக்கவும் உதவும்.
இந்தியாவின் 'கிழக்கத்திய நாடுகளுக்கான கொள்கை', இந்திய - இந்தோனேஷிய இருதரப்பு உறவுகளில், குறிப்பாக வணிக மற்றும் கலாச்சாரத் துறைகளில் விரைவான வளர்ச்சிக்கு வழிவகுத்தது என்று மத்திய நிதி அமைச்சர் திருமதி. நிர்மலா சீதாராமன் தெரிவித்தார். இந்தோனேஷியா, இந்தியாவின் மிகப்பெரிய வர்த்தக கூட்டு நாடாக உருவெடுத்துள்ளது என்றும் அவர் கூறினார். 2005 ஆம் ஆண்டிலிருந்து இருதரப்பு வர்த்தகம் எட்டு மடங்கு அதிகரித்து, 2022-23 ம் நிதியாண்டில் 38 பில்லியன் அமெரிக்க டாலரை எட்டியுள்ளது என்றும் அவர் தெரிவித்தார்.
இஎஃ படி  எனப்படும் இந்திய இந்தோனேஷிய பொருளாதார மற்றும் நிதிப் பேச்சுவார்த்தை, பொருளாதாரம் தொடர்பான இரு நாடுகளின் கொள்கை வகுப்பாளர்கள் மற்றும் நிதிக் கட்டுப்பாட்டாளர்களை ஒன்றிணைக்கும். இதன் மூலம் இருதரப்பு மற்றும் சர்வதேச பொருளாதார, நிதி விவகாரங்களில் ஒத்துழைப்பு மேம்படும். பொருளாதார சவால்கள், உலகளாவிய பொருளாதார வாய்ப்புகள், இருதரப்பு முதலீட்டு உறவுகள், ஜி20, ஆசியான் நாடுகள் கூட்டமைப்பு போன்றவற்றில் இருதரப்பு ஒத்துழைப்பு ஆகிய அம்சங்களும் இதில் அடங்கும்.
இந்தியாவும் இந்தோனேஷியாவும் வேகமாக வளர்ந்து வரும் பொருளாதார நாடுகள் ஆகும். ஜி-20, உலக வர்த்தக அமைப்பு போன்றவற்றில் இருநாடுகளும் முக்கியப் பங்கு வகிக்கின்றன. அந்த அடிப்படையில், இந்த இஎஃப்டி பேச்சுவார்த்தை பரஸ்பர ஒருங்கிணைப்புக்கான தனித்துவமான வாய்ப்பை வழங்கும்.
இந்த இஎஃப்டி, இந்தியாவிற்கும் இந்தோனேசஷியாவிற்கும் இடையிலான இருதரப்பு உறவை ஆழப்படுத்துவது மட்டுமல்லாமல், தென்கிழக்கு ஆசியா மற்றும் ஒட்டு மொத்த உலகின் பொருளாதார மற்றும் நிதி ஸ்திரத்தன்மைக்கு சிறந்த பங்களிப்பை வழங்கும் என்று இரு நிதி அமைச்சர்களும் நம்பிக்கை தெரிவித்தனர்.
புவி அறிவியல் அமைச்சகம்
அரபிக் கடல், மத்திய வங்காள விரிகுடாவின் பல பகுதிகள் மற்றும் வடகிழக்கு வங்காள விரிகுடாவின் சில பகுதிகளில் தென்மேற்கு பருவமழை மேலும் முன்னேற்றமடைந்துள்ளது
இந்திய வானிலை துறையின் தேசிய வானிலை முன்னறிவிப்பு மையத்தின் படி: 
அனைத்திந்திய வானிலை கணிப்புஅரபிக் கடலின் பல பகுதிகள், ஒட்டுமொத்த கடலோர கர்நாடகா, கோவா, மகாராஷ்டிராவின் சில பகுதிகள், வடக்கு உட்புற கர்நாடகாவின் பல பகுதிகள், தெலங்கானா மற்றும் ஆந்திரப் பிரதேசத்தின் சில பகுதிகள், தமிழ்நாட்டின் பல பகுதிகள், மத்திய வங்கக் கடலின் பல பகுதிகள் மற்றும் வட தெற்கு வங்கக் கடலின் பல பகுதிகளில் தென்மேற்கு பருவமழை இன்று  மேலும் முன்னேற்றம் அடைந்துள்ளது.மத்திய அரபிக் கடலின் பல பகுதிகள், மகாராஷ்டிராவில் இன்னும் சில பகுதிகள், கர்நாடகாவில் மிச்சமுள்ள பகுதிகள், ஆந்திரப் பிரதேசம் மற்றும் தெலங்கானாவில் பல பகுதிகள், தமிழகத்தின் மிச்சப் பகுதிகள், மத்திய மற்றும் வடகிழக்கு வங்காள விரிகுடாவின் அதிக பகுதிகள், வடகிழக்கு வங்காள விரிகுடாவின் சில பகுதிகள் மற்றும் வடகிழக்கு இந்தியாவில் அடுத்த 24 மணி நேரத்தில் தென்மேற்கு பருவமழை மேலும் முன்னேற்றமடையும் என்று எதிர்பார்க்கப்படுகிறது.கிழக்கு மத்திய அரபிக் கடல் மீது புயல் சுழற்சியின் காரணமாக தென் தமிழகம் மற்றும் கர்நாடகாவில் கடல் மட்டத்திற்கு 0.9 கி.மீ மேல் உருவாகியுள்ள தாழ்வு நிலை நீடிக்கிறது.தெற்கு மகாராஷ்டிராவில் இருந்து தென் கேரள கடற்கரை வரையிலான கடல் மட்டத்தில் உருவாகியுள்ள தாழ்வு நிலை நீடிக்கிறது
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724735
உள்துறை அமைச்சகம்
தாத்ரா மற்றும் நாகர் ஹவேலி யூனியன் பிரதேசத்தில் உள்ள சில்வாசாவில் மருத்துவக் கல்லூரி அமைக்க மத்திய அமைச்சரவை ஒப்புதல்
தாத்ரா மற்றும் நாகர் ஹவேலி யூனியன் பிரதேசத்தில் உள்ள சில்வாசாவில் மருத்துவக் கல்லூரி அமைக்க இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்:
- இந்த மருத்துவக் கல்லூரி 189 கோடி ரூபாய் செலவில் சில்வாசாவில் அமைக்கப்படும். நடப்பு நிதியாண்டில் 114 கோடி ரூபாயும், அடுத்த ஆண்டு 74 கோடி ரூபாயும் மருத்துவக் கல்லூரி அமைக்க செலவிடப்படும். ஆண்டுக்கு 150 மாணவர்கள் இந்த மருத்துவக் கல்லூரியில் சேர்த்துக் கொள்ளப்படுவார்கள்.
- இந்தத் திட்டம் அடுத்த நிதியாண்டில் முடிக்கப்படும். மருத்துவக் கல்லூரிக் கட்டிடம் மத்திய சுகாதாரம் மற்றும் குடும்நலத்துறை அமைச்சகத்தின் வழிமுறைகள் மற்றும் இந்திய மருத்துவக் கவுன்சில் விதிப்படி அமைக்கப்படும்.
- iii. மருத்துவக் கல்லூரியைப் பராமரிக்க, ஆண்டுக்குத் தேவைப்படும் பணம் யூனியன் பிரதேசத்தின் நிதிநிலை அறிக்கையிலிருந்து அளிக்கப்படும்.
- iv. நிர்வாக செலவீனக் குழு பரிந்துரைப்படி, இந்த மருத்துவக் கல்லூரிக்கு 357 பணியிடங்கள் உருவாக்கப்படும். இதில் கற்பித்தல் மற்றும் கற்பித்தல் அல்லாத பணியிடங்களுக்கு, மத்திய அரசு இணைச் செயலர் மற்றும் அதற்குமேல் நிலையிலான 21 நிரந்தர பணியிடங்களும் அடங்கும்.
பயன்கள்
சில்வாசாவில் மருத்துவக் கல்லூரி அமைப்பது, இந்த யூனியன் பிரதேசத்தில் மருத்துவர்களின் எண்ணிக்கை அதிகரிக்க உதவுவதோடு, மருத்துவர் பற்றாக்குறைக்கும் தீர்வாக அமையும். யூனியன் பிரதேசத்தில் உள்ள மாணவர்களுக்கு மருத்துவக்கல்வி வாய்ப்புகள் கூடுதலாக கிடைக்கும். இந்த யூனியன் பிரதேசத்தில் உள்ள மலைவாழ் மற்றும் கிராமப்புற மக்களுக்கு இந்த மருத்துவக் கல்லூரி பயனளிக்கும். மருத்துவர்களின் எண்ணிக்கை யூனியன் பிரதேசத்தில் அதிகரிப்பது, சுகாதாரத்தை மேம்படுத்த உதவும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 137.46 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 83,913; இது கடந்த 570 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.24 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.38 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,469 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,78,940 என அதிகரித்துள்ளது. கடந்த 24 மணி நேரத்தில் 7,081 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.58, இது கடந்த 76 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.61 ஆகும். இது கடந்த 35 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.41 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1783140
இந்திய போட்டிகள் ஆணையம்
கிளாரியண்ட்அகண்டரின் பங்குகளை சபிக் இண்டர்நேஷனல் ஹோல்டிங்க்ஸ் வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , கிளாரியண்ட்அகண்டரின் பங்குகளை சபிக் இண்டர்நேஷனல் ஹோல்டிங்க்ஸ் வாங்கும் திட்டத்திற்கு ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி 2 செப்டம்பர், 2020 அன்று இந்த ஒப்புதல் அளிக்கப்பட்டுள்ளது. இது தொடர்பான விரிவானை ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651042
அறிவியல் மற்றும் தொழில்நுட்பத்துறை
எதிர்கால பெருந்தொற்றுக்கான தடுப்பூசி மேம்பாட்டின் வடிவமைப்பு மற்றும் விநியோக திட்டத்தை உருவாக்கும் ஆராய்ச்சி மற்றும் மேம்பாட்டில் இந்தியா குறிப்பிடத்தக்க முதலீடை மேற்கொள்ளும்: மத்திய அமைச்சர் டாக்டர் ஜிதேந்திர சிங்
எதிர்கால பெருந்தொற்றுக்கான தடுப்பூசி மேம்பாட்டின் வடிவமைப்பு மற்றும் விநியோக திட்டத்தை உருவாக்கும் ஆராய்ச்சி மற்றும் மேம்பாட்டில் இந்தியா குறிப்பிடத்தக்க முதலீடை மேற்கொள்ளும் என்று மத்திய அறிவியல் மற்றும் தொழில்நுட்பத் துறை இணையமைச்சர்  டாக்டர் ஜிதேந்திர சிங் கூறியுள்ளார்.
“எதிர்கால பெருந்தொற்றுகளுக்கு தயாராதல்: பெருந்தொற்று தயார் நிலை புத்தாக்க கூட்டணியின் 100 நாட்கள் தடுப்பூசி சவாலை எதிர்கொள்ள இந்தியா தயாரா?” என்பது குறித்த இரண்டு நாள் சர்வதேச கூட்டத்தின்போது அவர் விடுத்திருந்த செய்தியில், கொவிட்-19 பற்றிய சந்தேகங்களுக்கு விடை காண முயற்சிகள் மேற்கொள்ளப்பட்டு வரும் வேளையிலும் எதிர்கால சவால்களில் முதலீடு செய்ய இந்தியா தயாராக உள்ளது என்று கூறினார்.
மத்திய அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்பத் துறையின் கீழ் தன்னாட்சி நிறுவனமாக இயங்கும் மாற்றத்திற்கான சுகாதார அறிவியல் மற்றும் தொழில்நுட்ப நிறுவனம் டிசம்பர் 5 மற்றும் 6-ஆம் தேதிகளில் தில்லியில் இந்த மாநாட்டிற்கு ஏற்பாடு செய்திருந்தது.
இந்த நிகழ்ச்சியில் முக்கிய உரை நிகழ்த்திய இந்திய அரசின் முன்னாள் தலைமை அறிவியல் ஆலோசகர் பேராசிரியர் கே. விஜய் ராகவன், 100 நாள் சவாலை வெற்றிகரமாக எதிர்கொள்வதற்கு சவாலாக உள்ள விஷயங்கள் குறித்தும், பொது சுகாதார தகவல் மற்றும் தரவு அமைப்புமுறைகள், தடுப்பூசி தளங்கள், மருத்துவ வசதிகள், விலங்குகள் மீதான சோதனைகள், ஒழுங்குமுறை நடைமுறை, செயலாக்கமுறை மற்றும் நிதி போன்றவற்றின் பங்களிப்பு பற்றியும் விரிவாகப் பேசினார்.
இந்தக் கூட்டத்தில் பேசிய உலக சுகாதார நிறுவனத்தின் தலைமை விஞ்ஞானி டாக்டர் சௌமியா சுவாமிநாதன், இந்தியாவில் பாதிப்பை ஏற்படுத்தக்கூடிய நோய்கள் குறித்த திட்டத்தை வகுப்பதன் அவசியத்தை வலியுறுத்தினார். மேம்பட்ட மற்றும் தடுப்பூசியின் வளர்ச்சிக்கு சமமான அணுகலையும் அணுகுமுறையையும் வழங்குவதற்கு ஒத்துழைப்பும், உலகளாவிய ஒன்றுபட்ட ஒழுங்குமுறை நடவடிக்கைகளும், நியாயமான பொது சுகாதார கொள்கையும் அவசியம், என்றார் அவர்.
இந்த நிகழ்ச்சியில் மத்திய உயிரி தொழில்நுட்பத் துறை செயலாளர் டாக்டர் ராஜேஷ் கோகலே, மாற்றத்திற்கான சுகாதார அறிவியல் மற்றும் தொழில்நுட்ப நிறுவனத்தின் நிர்வாக இயக்குநர் பேராசிரியர் பிரமோத் கார்க் மற்றும் பலர் கலந்து கொண்டனர்.
சுற்றுச்சூழல் மற்றும் வனத்துறை அமைச்சகம்
பிஎஸ்6 வாகனங்கள் அறிமுகம் புரட்சிகரமான நடவடிக்கை: திரு பிரகாஷ் ஜவடேகர்
காற்று மாசு மற்றும் அதை எதிர்கொள்ள மத்திய அரசு எடுத்துள்ள நடவடிக்கைகள் குறித்து, மத்திய சுற்றுச்சூழல் அமைச்சர் திரு பிரகாஷ் ஜவடேகர், தனது முகநூல் பக்கத்தில் இன்று நேரடியாக கலந்துரையாடினார். பிரகாஷ் ஜவடேகரை கேளுங்கள், என்ற ஹேஸ்டாக் மூலம் மக்கள் அவரிடம் கேள்வி கேட்டு தங்கள் ஆலோசனைகளையும் தெரிவித்தனர்.
இந்த கலந்துரையாடலில் பேசிய திரு பிரகாஷ் ஜவடேகர், காற்று மாசுவை குறைக்க பிரதமர் திரு நரேந்திர மோடி அறிவித்த முழுமையான அணுகுமுறை, நாடு முழுவதும் அமல்படுத்தப்படுவதாகவும், இதே அணுகுமுறையை தேசிய தூய்மை காற்று திட்டத்தின் கீழ், நாட்டில் உள்ள 122 நகரங்களில், மத்திய சுற்றுச்சூழல் அமைச்சகம் அமல்படுத்தி வருவதாகவும் தெரிவித்தார். நாடு முழுவதும் 2024ம் ஆண்டுக்குள், பிஎம் 2.5 நுண் துகள் உட்பட காற்று மாசுவை 20 முதல் 30 சதவீதம் குறைக்க, தேசிய தூய்மை காற்று திட்டம் இலக்கு நிர்ணயித்திருப்பதாகவும் அவர் கூறினார்.
காற்று மாசு பிரச்னை, உலகம் முழுவதும் இருப்பதாக கூறிய மத்திய அமைச்சர், இந்தியாவில் காற்று மாசுவுக்கு வாகனம் மற்றும் தொழிற்சாலை புகை, கட்டுமான இடங்களில் ஏற்படும் தூசி, குப்பை எரிப்பு, அறுவடைக்கு பிந்தைய எரிப்பு, மோசமான கழிவு மேலாண்மை போன்றவை காரணமாக உள்ளது என தெரிவித்தார். வட இந்தியாவில் குளிர்காலத்தில், பனி மூட்டத்துடன் இந்த புகை மற்றும் தூசி ஒன்றாக கலக்கும்போது, காற்று மாசு மேலும் அதிகரிக்கிறது என திரு. பிரகாஷ் ஜவடேகர் கூறினார்.
காற்று மாசுவை கட்டுப்படுத்த, மத்திய அரசு பல நடவடிக்கைகளை அமல்படுத்தி வருவாதக முகநூல் நேயர்களிடம் அமைச்சர் தெரிவித்தார். இதன் மூலம் மாசில்லா காற்று நாட்கள் இந்தாண்டில் 218 ஆக அதிகரித்தது என்றும், இது கடந்த 2016ம் ஆண்டில் 106 நாட்களாக இருந்தது என்றும் அவர் தெரிவித்தார்.
நாடு முழுவதும் இந்தாண்டு ஏப்ரல் முதல் பிஎஸ் 6 தர குறியீடுடன், வாகனங்கள் அறிமுகம் செய்யப்பட்டது புரட்சிகரமான நடவடிக்கை என்றும், இது வாகன புகையை குறைக்க பெருமளவில் உதவியாகவும், அமைச்சர் கூறினார். பிஎஸ் 6 எரிபொருள், டீசல் கார்களில் நைட்ரஜன் ஆக்சைடு அளவை 70 சதவீதமும், பெட்ரோல் வாகனங்களில் 25 சதவீதமும், வாகனங்களில் காரியம் அளவை 80 சதவீதம் குறைக்கிறது.
காற்று மாசுவை குறைக்க, மக்கள் தங்கள் சொந்த வாகனங்களை பயன்பாட்டை குறைத்து, மெட்ரோ ரயில் போன்ற பொது போக்குவரத்தை அதிகம் பயன்படுத்த வேண்டும் எனவும், சுத்தமான எரிபொருள் வாகனங்களுக்கு மாற வேண்டும் எனவும் மத்திய அமைச்சர் வலியுறுத்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665693
பிரதமர் அலுவலகம்
இந்தூரில் நிகழ்ந்த விபத்தில் உயிரிழந்தவர்களின் குடும்பத்திற்கு நிவாரணத் தொகை அறிவித்தார் பிரதமர்
இந்தூரில் நிகழ்ந்த விபத்தில் உயிரிழந்தவர்களின் குடும்பத்திற்கு பிரதமரின் தேசிய நிவாரண நிதியிலிருந்து நிவாரண உதவி வழங்கப்படும் என பிரதமர் திரு நரேந்திர மோடி அறிவித்தார். இது குறித்து ட்விட்டர் பதிவில் கூறியிருப்பதாவது:
“இந்தூரில் எதிர்பாராதவிதமாக இன்று நிகழ்ந்த விபத்தில் உயிரிழந்தவர்களின் குடும்பத்திற்கு பிரதமரின் தேசிய நிவாரண நிதியிலிருந்து தலா ரூ.2 லட்சம் நிவாரணமாக வழங்கப்படும். இவ்விபத்தில் காயமடைந்தவர்களுக்கு தலா ரூ.50,000 வழங்கப்படும்”.
அறிவியல் மற்றும் தொழில்நுட்பத்துறை
வானியல் கூட்டத்தில் அத்துறையின் புதிய போக்குகள் குறித்து விவாதம்
இந்திய வானியல் சங்கத்தின் 40-வது ஆண்டுக் கூட்டத்தில், வானியலின் முக்கிய பகுதிகளில் உருவெடுத்து வரும் புதிய போக்குகள் குறித்து விவாதிக்கப்பட்டது. விண்மீன் வானியல், சூரியக் குடும்பம், பொதுச் சார்பியல் மற்றும் அண்டவியல், வானசாஸ்திரம் மற்றும் தரவு அறிவியல் உள்ளிட்ட ஆராய்ச்சி விவரங்கள் இந்த விவாதத்தில் இடம் பெற்றுள்ளன.
இந்திய வானியல் சங்கத்துடன் இணைந்து, ஐஐடி ரூர்க்கி, ஆர்யபட்டா அறிவியல் ஆய்வு நிறுவனம் , அறிவியல் மற்றும் தொழில்நுட்பத்துறை ஆகியவை இந்தக்கூட்டத்திற்கு ஏற்பாடு செய்துள்ளன. ஐஐடி ரூர்க்கியில் 2022 மார்ச் 25 முதல் 29 வரை இது நடைபெறுகிறது.
இந்தியா முழுவதிலும் இருந்து 300 வானியல் வல்லுநர்கள் உள்பட உலகம் முழுவதிலுருந்து 400- க்கும் மேற்பட்ட வானியல் நிபுணர்கள் காணொலி மூலம் இதில் கலந்து கொள்கின்றனர்.
மத்திய அரசின் முதன்மை அறிவியல் ஆலோசகர் பேராசிரியர் கே.விஜயராகவன் தமது தொடக்கவுரையில், தரவுகளால் நிறைந்த இந்தக் காலத்தில் வானசாஸ்திரத்தின் முக்கியத்துவத்தை வலியுறுத்தினார்.
மேலும் கூடுதல் விவரங்களுக்கு ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1810176
குடியரசுத் தலைவர் செயலகம்
மத்திய மின் பொறியியல் சேவை அதிகாரிகள் மற்றும் இந்திய வர்த்தக சேவையின் பயிற்சி அதிகாரிகள் குடியரசுத் தலைவரை சந்தித்தனர்
மத்திய மின் பொறியியல் சேவை  அதிகாரிகள் மற்றும் இந்திய வர்த்தக சேவையின்  பயிற்சி அதிகாரிகள் இன்று  குடியரசுத் தலைவர் மாளிகையில் குடியரசுத் தலைவர் திருமதி திரௌபதி முர்முவை சந்தித்தனர்.
மத்திய மின்சக்தி பொறியியல் சேவை அதிகாரிகளிடையே உரையாற்றிய குடியரசுத் தலைவர், ஒரு நாட்டின் சமூக பொருளாதார வளர்ச்சியின் அளவுகோலாக எரிசக்தி தேவை, பயன்பாடு உள்ளதாகக் கூறினார். எனவே, உலகின் 3-வது பெரிய பொருளாதார நாடாக இந்தியா முன்னேறும்போது, மின் தேவையும், நுகர்வும் அதிகரிக்கும், இது நாட்டின் வளர்ச்சியை மேலும் ஊக்குவிக்கும்.
எரிசக்தி செயல்திறன், புதுப்பிக்கத்தக்க எரிசக்தி ஆகியவை நிகர பூஜ்ஜிய உமிழ்வு என்ற இந்தியாவின் இலக்கை அடைவதற்கான முக்கிய தூண்கள் என்று குடியரசுத் தலைவர் கூறினார். சர்வதேச எரிசக்தி முகமையின் கூற்றுப்படி, எரிசக்தி என்பது செயல்திறன், தூய்மையான எரிசக்தி மாற்றங்களில் "முதல் எரிபொருள்" என்று அழைக்கப்படுகிறது. இது எரிசக்தி செலவைக் குறைக்கிறது எரிசக்தி பாதுகாப்பை வலுப்படுத்துகிறது. பருவநிலை மாற்றம் தொடர்பான இலக்குகளை அடைவதை எளிதாக்கும் எரிசக்தி செயல்திறனை அதிகரிப்பதில் கவனம் செலுத்துமாறு மத்திய மின் பொறியியல் சேவை அதிகாரிகளை அவர் வலியுறுத்தினார் .
உலக அரங்கில் இந்தியா போட்டித்தன்மையுடன் இருக்க, மின் துறையில் ஆராய்ச்சி மற்றும் மேம்பாட்டிற்கு முக்கியத்துவம் அளிக்க வேண்டும் என்று அவர் கேட்டுக்கொண்டார்.
இந்திய வர்த்தக சேவை அதிகாரிகளிடையே உரையாற்றிய குடியரசுத் தலைவர், பொருளாதாரத்தின் முதுகெலும்பை வர்த்தகம் உருவாக்குகிறது என்றார். இது முதலீட்டை ஊக்குவிக்கிறது, வேலைவாய்ப்புகளை உருவாக்குகிறது, பொருளாதார வளர்ச்சியை ஊக்குவிக்கிறது, வாழ்க்கைத் தரத்தை மேம்படுத்துகிறது. டிஜிட்டல் மற்றும் நிலையான வர்த்தக வசதிக்கு இந்தியா உறுதிபூண்டுள்ளது என்றும், வர்த்தக மேம்பாட்டில் இந்திய வர்த்தக சேவை அதிகாரிகள் முக்கியப் பங்கு வகிக்கப் போகிறார்கள் என்றும் அவர் கூறினார்.
இந்தியாவிலிருந்து ஏற்றுமதியை அதிகரிப்பதற்கான உத்திகளை வகுப்பதிலும் அவர்களுக்கு முக்கியப் பங்கு உண்டு. வெளிநாட்டு வர்த்தகக் கொள்கை 2023, ஏற்றுமதியாளர்களுடனான 'நம்பிக்கை' மற்றும் 'கூட்டாண்மை' கொள்கைகளை அடிப்படையாகக் கொண்டது என்று அவர் கூறினார். ஏற்றுமதியாளர்களுக்கு எளிதாக வணிகம் செய்வதற்கு வசதியாக செயல்முறை மறுசீரமைப்பு, ஆட்டோமேஷன் ஆகியவற்றில் இது கவனம் செலுத்துகிறது. வளர்ந்து வரும் சர்வதேச வர்த்தக சூழ்நிலையைப் புரிந்துகொள்ள வர்த்தகப் பகுப்பாய்வின் சமீபத்திய முறைகளைக் கற்று பயன்படுத்துமாறு அவர் இந்திய வர்த்தக சேவை அதிகாரிகளை வலியுறுத்தினார்.
மேலும் விவரங்களை இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID= 1964605
------------
SMB/ANU/IR/RS/KV
(Visitor Counter : 41
பழங்குடியினர் நலத்துறை அமைச்சகம்
பழங்குடியினருக்கு பல திட்டங்களின் கீழ் உதவி: மாநிலங்களவையில் பழங்குடியினத்துறை அமைச்சர் அர்ஜூன் முண்டா தகவல்
பழங்குடியினர் நலத்துறை அமைச்சர் அர்ஜூன் முண்டா, இணையமைச்சர் திருமதி ரேணுகா சிங் சாருதா ஆகியோர் மாநிலங்களவையில் எழுத்துபூர்வமாக அளித்த பதிலில் கூறியதாவது:
கொவிட்-19 தொற்றுக்கு பின்பு, பொருளாதார வளர்ச்சியை மீட்பதற்கான திட்டம் வகுக்க பழங்குடியினத்துறை அமைச்சகம் குழு ஒன்றை அமைத்தது. எங்கள் வேண்டுகோளை ஏற்று, முடக்க காலத்தில் வனப்பொருட்களை சேகரிப்பதற்கான விதிமுறைகளை மத்திய உள்துறை அமைச்சகம் தளர்த்தியது. வனப் பொருட்களுக்கான குறைந்தபட்ச ஆதரவு விலையை பழங்குடியினர் நலத்துறை அமைச்சகம் மாற்றியமைத்தது. 23 புதிய வன உற்பத்தி பொருட்கள், குறைந்தபட்ச ஆதரவு விலை பட்டியலில் சேர்க்கப்பட்டது. இதன் மூலம் வன சேகரிப்பு பொருட்களின் எண்ணிக்கை 73 ஆக அதிகரித்துள்ளது.
வன உற்பத்தி பொருட்களை ஆன்லைன் மூலம் கொள்முதல் செய்வதற்கான வசதிகள் மேம்படுத்தப்பட்டன.
பழங்குடியினருக்கான நலத்திட்டங்களுக்கு, பழங்குடியினர் துணை திட்ட நிதியை பயன்படுத்தி கொள்ளுமாறு மாநிலங்கள்/யூனியன் பிரதேசங்கள் கேட்டுக் கொள்ளப்பட்டன.
இதன் மூலம் பழங்குடியினர் வசிக்கும் பகுதிகளில் சமூதாய சமயற்கூடங்கள் அமைக்கப்பட்டன. அவர்களுக்கு தேவையான ரேஷன் பொருட்கள், அடிப்படை நிதியுதவி ஆகியவை உறுதி செய்யப்பட்டன.
பழங்குடியினர் கிராமங்களில் காய்கறி விவசாயத்துக்கு நீர்பாசன வசதிகள் மேம்படுத்தப்பட்டன.
ஆடு, காளான், தேனி வளர்ப்பு வசதிகள் செய்தி கொடுக்கப்பட்டன. மீன் பிடி உபகரணங்கள் வழங்கப்பட்டன.
வங்கி கடன் உதவியுடன் சுயவேலைவாய்ப்பு பயிற்சிகள், இளைஞர்களுக்கு திறன் மேம்பாடு பயிற்சிகள் வழங்கப்பட்டன. பழங்குடியின பகுதிகளில் தனிமைபடுத்தல் மையங்கள் அமைத்து கொடுக்கப்பட்டன.
பழங்குடியினர் மேம்பாட்டுக்கு, 40 மத்திய அமைச்சகம்/ துறைகள் 4.3% முதல் 17.5% வரை நிதி ஒதுக்க கட்டாயப்படுத்தப்பட்டன.
பழங்குடியினர் ஆராய்ச்சி மையங்கள் நடத்திய ஆய்வுகள் மூலம் பழங்குடியினர் மக்கள் சந்திக்கும் பிரச்னைகள் சுட்டிக் காட்டப்பட்டன.
பழங்குடியின மக்களுக்கு பல திட்டங்களின் கீழ் உதவிகள் செய்யப்பட்டு வருகின்றன. 9 வகுப்பு முதல் மேல் படிப்பு படிக்கம் மாணவர்களுக்கு தனி தனி பிரிவுகளில் கல்வி உதவித் தொகை வழங்கப்படுகின்றன.
மத்தியப் பிரதேசம் பர்வானின் பகுதியில் பழங்குடியின கலைஞர்களுக்கு ‘பாக்’ என்ற அச்சுப் பயிற்சியை பத்மஸ்ரீ விருது பெற்ற யூசப் கத்ரி வழங்கி வருகிறார். இதன் மூலம் அப்பகுதி பழங்குடியினர்களின் வாழ்வாதாரம் உறுதி செய்யப்படுகிறது.
(Visitor Counter : 260
வணிகம் மற்றும் தொழில்துறை அமைச்சகம்
ஸ்டார்ட்அப் இந்தியா புதுமை வாரம் நாடுமுழுவதும் பல்வேறு நிகழ்ச்சியுடன் இன்று தொடங்கியது
தேசிய ஸ்டார்ட்அப் தினத்தை கொண்டாடும் விதமாக நாடு முழுவதும் ஸ்டார்ட்அப் இந்தியா புதுமை வார கொண்டாட்டங்கள் இன்று தொடங்கின. 7 நாட்கள் பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது. முதல் நாளான இன்று, நாட்டின் பல்வேறு பகுதிகளில் கருத்தரங்குகள் மற்றும் பயிலரங்குகள் நடைபெற்றன.
தில்லி விஞ்ஞான் பவனில் தொழில் மற்றும் உள்நாட்டு வணிக ஊக்குவிப்பு துறை  சார்பில் ஸ்டார்ட்அப்களில் முதலீடு செய்வதற்கான மாற்று முதலீட்டு நிதியம் தொடர்பான பயிலரங்கம் நடைபெற்றது. இதில் சிறு தொழில் மேம்பாட்டு வங்கி, காப்பீட்டு ஒழுங்குமுறை மற்றும் மேம்பாட்டு ஆணையம், தொழிலாளர் வருங்கால வைப்புநிதி நிறுவனத்தின் பிரதிநிதிகள் உள்ளிட்டோர் பங்கேற்றனர்.
ஹைதராபாத், மும்பை, வாரங்கல் உள்ளிட்ட நகரங்களிலும் ஸ்டார்ட்அப் புதுமை வாரத்தை முன்னிட்டு பல்வேறு நிகழ்ச்சிகள் நடைபெற்றன.
கோவை, வேளாண் வணிக தொழில் பாதுகாப்பு சங்கத்தின் சார்பில் நடைபெற்ற நிகழ்ச்சியை தமிழ்நாடு வேளாண் பல்கலைக்கழகத்தின் துணைவேந்தர் டாக்டர் கீதாலட்சுமி தொடங்கிவைத்தார். இதில் 120 ஸ்டார்ட்அப் நிறுவனங்கள் பதிவு செய்து 100க்கும் மேற்பட்டோர் பங்கேற்றனர். புதுதில்லி இந்திய வேளாண் ஆராய்ச்சி கவுன்சிலின் வேளாண் கல்வி பிரிவின் துணைத் தலைமை இயக்குநர் டாக்டர் ராகேஷ் சந்திரா தலைமை விருந்தினராக இதில் பங்கேற்றார். இந்த நிகழ்ச்சியில் அரசு துறை அதிகாரிகள், மாணவர்கள், பல்கலைக்கழகத்தின் ஆசிரியர்கள் உள்ளிட்டோர் கலந்து கொண்டனர்.